Diari Oficial de la Generalitat Valenciana


Sumari del DOGV 286, del 12-09-1985 (1985/804936)

DECRET 93/1985, de 25 de juny, del Consell de la Generalitat Valenciana, sobre organització i funcionament del Consell General de Cambres Oficials de la Propietat Urbana de la Comunitat Valenciana.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/06/25/93/dof/vci/html**

### Dades del document

Número de DOGV
:   286

Data del DOGV
:   12-09-1985

Secció del DOGV
:   DISPOSICIONS GENERALS

Número del document
:   1985/804936


Data del document
:   25-06-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 93/1985, de 25 de juny, del Consell de la Generalitat Valenciana, sobre organització i funcionament del Consell General de Cambres Oficials de la Propietat Urbana, de la Comunitat Valenciana.  
L'exercici de les competències que en matèria de Cambres Oficials de la Propietat Urbana foren transferides a la Generalitat Valenciana pel Reial Decret 2050/1983, de 29 de juny, ha vingut a plantejar la necessitat de comptar amb un òrgan de relació de totes les Cambres de la Comunitat, Valenciana, sense perjuí que aquestes mantinguen la seua actual participació en el Consell Superior de Cambres.   
En aquest sentit, la creació del Consell General de Cambres de la Propietat Urbana de la Comunitat Valenciana seria l'instrument idoni per tal de dur a terme una eficaç relació entre l'Administració Autonòmica i les Cambres de la Comunitat Valenciana en conjunt, en tot allò que els correspon com a organismes consultius i coadjuvants en les iniciatives relacionades amb la propietat urbana.   
En atenció d'aquests motius, d'acord amb les competències assumides per la Generalitat Valenciana i assignades a la Conselleria d'Obres Públiques, Urbanisme i Transports per Decret de la Presidència de la Generalitat 107/1983, de 15 de setembre, a proposta del Conseller d'Obres Públiques, Urbanisme i Transports, i amb la deliberació prèvia del Govern Valencià en reunió de 25 de juny de 1985,   
DECRETE:   
Article primer  
Es crea el Consell General de Cambrés Oficials de la Propietat Urbana de la Comunitat Valenciana, com a òrgan de Dret Públic amb personalitat jurídica pròpia i plena capacitat per al compliment dels seus fins, amb els comesos i composició que hom determina en aquest Reglament i constituït per les Cambres d'Alcoi, Alacant, Castelló, Elx i València.   
Article segon  
El Consell General de Cambres Oficials de la Propietat Urbana de la Comunitat Valenciana és l'òrgan representatiu, coordinador i assessor d'aquestes Corporacions.   
Article tercer  
Són funcions del Consell General:   
a) La representació i defensa dels interessos de les Cambres de la Propietat Urbana de la Comunitat Valenciana.   
b) Col laborar amb l'Administració de l' Estat i de la Comunitat Autònoma en qualitat d'òrgan consultiu, i podrà participar, d'acord amb els seus fins i funcions, en aquells organismes de l'Administració la competència de les quals es relacione amb la propietat urbana.   
c) Informar, segons que extableix l'article 130.4 de la Llei de Procediment Administratiu, sobre els projectes de disposicions que afecten a la propietat urbana i a les Cambres de la Comunitat Valenciana.   
d) Informar preceptivament sobre tots els expedients que les Corporacions integrades en el Consell presenten davant de qualsevol autoritat o organisme estatal o autònom.   
e) Promoure la defensa de la propietat urbana en el seu àmbit territorial, a través de les Cambres que hi siguen integrades, mitjançant la interposició de tota classe de accions i recursos.   
f) Designar els representants en el Consell Superior de Cambres de la Propietat Urbana i en la resta d' organismes i entitats que calga.   
g) Proposar que es dicten disposicions legals, així com promoure quantes activitats redunden en benefici de la propietat urbana i de les Cambres de la Comunitat Valenciana.   
h) Qualsevol altra que li siga atribuïda o li encomanen les disposicions legals o l'Administració.   
Article quart  
1. Són òrgans de representació, govern i administració del Consell General:   
a) Col·legiats:   
L'Assemblea General.   
La Comissió Permanent.   
b) Unipersonals:   
El President   
El Vice-president primer   
El Vice-president segon   
El Tresorer   
El Comptador   
El Secretari General   
El Vice-secretari   
2. Com a òrgan de consulta, el Consell General serà assistit per una Comissió Tècnica.   
Article cinqué  
L'Assemblea General estarà constituïda per les Juntes de Govern de totes les Cambres integrades en el Consell General, i serà l'òrgan en el qual recaiguen totes les competències d'aquest. Correspon a l'Assemblea General aprovar els pressupostos ordinaris i extraordinaris que proposen la Comissió Permanent, aprovar els comptes de liquidació dels esmentats pressupostos, indicar les directrius de la política del Consell general, examinar i aprovar, si convé, la Memòria d'activitats d'aquest i fixar la perioricitat de les reunions de l'Assemblea i de la Comissió Permanent.   
Article sisé  
L'Assemblea General elegirà, entre els Presidents de les Cambres integrades en el Consell, els òrgans unipersonals a què es refereix l'article quart d'aquest Decret, llevat dels de Secretari i de Vice-secretari, que seran designats entre els Secretaris que exercesquen llurs funcions en els Cambres integrades en el Consell.   
Els esmentats òrgans unipersonals seran nomenats per un període de sis anys com a màxim, i hauran de cessar en els càrrecs en cas que hagen de ser membres de la Junta de Govern a què pertanyen.   
Tots els càrrecs del Consell General són honorífics, és a dir, cap d'ells no percebrà cap dieta ni remuneració del Consell.   
Els membres unipersonals elegits per l'Assemblea General constitueixen la Comissió Permanent, la principal competència de la qual consisteix en l'execució dels acords de l'Assemblea General, la redacció de la proposta dels pressupostos i de la Memòria d'activitats del Consell.   
La Comissió Permanent té atribucions per a resoldre els assumptes de tràmit o urgents, i retrà compte d'aquestes a l'Assemblea General en la Junta immediata per a la resolució definitiva.   
Article seté  
Correspon al President del Consell General la signatura i la direcció de l'execució dels acords, l'ordenació de cobraments i despeses, l'adopció de resolucions de caràcter urgent quan no puga fer-ho la Comissió Permanent, i retrà compte al Consell General en la primera reunió que aquest celebre, i vetlar per la legitimitat de les actuacions i els acords.   
El Vice-president primer substituirà el President en casos d'absència o malaltia, i exercirà les funcions que aquest li delegue. Aquestes funcions seran realitzades pel Vice-president segon, en cas que el Vice-president primer es trobàs en les circumstàncies indicades.   
Article vuité  
El Tresorer tindrà al seu càrrec la inscripció i el control de la Caixa Social, i el Comptador intervindrà tots els documents i pagaments i supervisarà la comptabilitat.   
En cas de vacant, absència o malaltia del Tresorer o del Comptador, seran substituïts pels Vocals del Consell General designats per aquests o provisionalment pel President.   
Article nové  
Al Secretari General correspon l'assessorament als diferents òrgans del Consell, exercir la direcció dels serveis i la gestió dels seus assumptes, així com donar fe de les actuacions, i advertint de qualsevol il·legalitat i expedir les certificacions que calga amb el vis-i-plau del President.   
El Vice-secretari substituirà el Secretari en els casos de vacant, absència o malaltia i incompatibilitat material d'actuació, i l'auxiliarà en les funcions i en les gestions que li encomanen o li delegue.   
Article deu  
La Comissió Tècnica, que tindrà el caràcter d'òrgan consultiu, serà formada per tots els Secretaris i els Tècnics de les Cambres del Consell, i els correspondrà l'emissió de tots els informes que siguen sotmesos a la seua consideració.   
La Comissió o part d'aquesta, podrà assistir a les deliberacions de les Juntes quan ho estime necessari el President del Consell.   
Article onze  
Totes les despeses dels membres del Consell que puguen personalitzar-se seran satisfets per la Cambra a què corresponga.   
Per a totes les despeses corrents el Consell confeccionarà cada any un pressupost reglamentari, amb les condicions i els requisits establerts.   
Per al cas de despeses de carta importància, de caràcter especial o urgent, se redactarà un pressupost extraordinari, amb les condicions i els requisits establerts.   
Per al cas de despeses de carta importància, de caràcter especial o urgent, es redactarà un pressupost extraordinari en igual forma que el ordinari.   
En tota classe de pressupostos les despeses seran atribuïdes entre les Cambres del Consell en forma proporcional als ingressos realment obtinguts en l'exercici anterior pel pressupost ordinari de cada una de les Cambres.   
La participació de cada Cambra no podrà excedir del 2% dels ingressos realment obtinguts en el pressupost ordinari.   
Per a modificar aquest límit màxim d'aportació de les Cambres, tant en els pressupostos ordinari s com els extraordinari s, es requerirà l'aprovació de l?Assemblea General del Consell, mitjançant acord de la majoria simple dels assistents que alhora representen un 50% de l'aportació global de les cinc Cambres, al pressupost ordinari o extraordinari de què es tracte.   
Dins del primer trimestre de cada exercici econòmic es procedirà a l'examen i l'aprovació, si convé, del compte de liquidació del pressupost ordinari, i respecte del pressupost extraordinari el comptes s?aprovarà en el termini previst en aquest.   
L?aprovació de les consignacions d'aportació del Consell General en els pressupostos de les Cambres i del compte de liquidació d'aquests suposaran l'aprovació del pressupost general i de la liquidació.   
Article dotze  
Per a les qüestions no expressament regulades en aquest Decret serà supletòria la Llei de Procediment Administratiu.   
Article tretze  
Per a la validesa de la constitució dels òrgans col·legiats prevists en l'article quart s'admet la possibilitat de la representació i de la delegació de vot, formulada per escrit adverat pel Secretari i amb el vist-i-plau del President de la Cambra de la qual el membre sigua representant. En tot cas, la representació i la delegació del vot haurà de recaure sobre un altre membre de l'Assemblea General.   
DISPOSICIONS FINALS  
Primera  
Queda facultada la Conselleria d'Obres Públiques, Urbanisme i Transports per a dictar les normes necessàries per al desplegament i l'aplicació d'aquest Decret.   
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, a 25 de juny de 1985.   
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports  
VICENT LLOMBART I ROSA


Còpia Permalink ELI